
pentru   completarea  Anexei la Hotărârea Consiliului Local nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara.

Prin Hotărârea Consiliului Local al Municipiului Timişoara nr. 371, adoptată în data de 30.10.2007 a fost reglementată problematica constatării şi sancţionării contravenţiilor pe teritoriul Municipiului Timişoara.
Actul administrativ menționat   instituie în  sarcina  instituțiilor publice, agenților economici, asociațiilor de proprietari/locatari   obligația de a lua măsuri  pentru asigurarea  întreținerii curățeniei, îmbunătățirii aspectului edilitar  al cădirilor, locuințelor, curților, anexelor gospodărești,  împrejmuirilor, căilor de acces , precum și străzilor  drumurilor și zonelor aferente acestora.
Printre obligațiile prevăzute de  actul administrativ se enumeră și obligația de a asigura îndepărtarea zăpezii și a gheții de pe trotuarele din dreptul clădirilor, incintelor   a  imobilelor în care locuiesc  sau pe care le folosesc în alte scopuri. 
La nivelul Municipiului Timișoara,  Direcția Poliției Locale  Timișoara  a primit  numeroase  sesizări ale cetățenilor  în cursul anilor 2010 -2012  cu privire  la  căderea zăpezii și a țurțurilor de pe cădiri, locuințe, anexe gospodărești  luând în acest sens măsuri de protecție a cetățenilor prin împrejmuirea și semnalizarea  perimetrelor  unde exista pericol iminent de cădere a țurțurilor și a zăpezii.
De asemenea  Direcția Poliției Locale  Timișoara  a somat  proprietarii clădirilor de a lua  măsuri pentru  îndepărtarea țurțurilor și a zăpezii  de pe clădirile  unde exista pericol de cădere însă  în marea majoritate a cazurilor aceștia nu sau conformat somațiilor primite. 
 Cu toate acestea  fenomenul nu a putut fi îndeajuns  controlat/ stopat  întrucât   Hotărârea Consiliului Local al Mun. Timișoara nr. 371/ 2007 nu  prevede obligații respectiv sancțiuni în sarcina instituțiilor publice, agenților economici, asociațiilor de proprietari/locatari sau  celelalte persoane   fizice  și juridice pentru îndepărtarea țurțurilor și a zăpezii de pe clădirile unde  există pericol iminent de cădere. 
Astfel că, în această situație  apreciem că  se impune de urgenţă adoptarea unor prevederi legale în sensul reglementării  contravenționale a obligației de îndepărtare a țurțurilor și a zăpezii  de pe clădirile unde există pericol iminent de cădere.
Având în vedere aceste aspecte, şi ţinând seama de prevederile art. 2 alin. 2 din O.G. nr. 2/2001 privind regimul juridic al contravenţiilor, potrivit cărora „ prin hotărâri ale autorităţilor administraţiei publice locale sau judeţene se stabilesc şi se sancţionează contravenţii în toate domeniile de activitate pentru care acestora le sunt stabilite atribuţii prin lege, în măsura în care în domeniile respective nu sunt stabilite contravenţii prin legi, ordonanţe sau hotărâri ale Guvernului”, propunem  completarea  Anexei la Hotărârea Consiliului Local nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara, conform Anexei prezentului referat.

